Svirbeliai

Svirbeliai (Bombycilla) – žvirblinių paukščių (Passeriformes) būrio, svirbelinių (Bombycillidae) šeimos paukščių vienintelė gentis.

 Išvaizda 
Svirbelių rūšys išvaizda labai panašios. Tai nedideli, kresni paukščiai. Galva palyginti didelė, kaklas trumpas. Snapas trumpesnis už galvą, platus, nedaug išlinkęs, su mažu kabliuku gale. Kojos trumpos, storos, stiprios, nagai stori ir riesti. Plunksnos tankios, minkštos. Spalvos lytinio dimorfizmo beveik nėra.

 Buveinės 
Gyvena taiginio pobūdžio miškuose. Klajokliai ir migrantai.

 Rūšys ir paplitimas 
Svirbelių gentyje 3 rūšys:worldbirdnames.org / Waxwings and allies, tits, penduline tits; IOC World Bird List / v11.2birdsoftheworld.org / Bombycillidae Waxwings
 Paprastasis svirbelis (Bombycilla garrulus) Vieillot, 1808; savaime paplitę Eurazijoje ir Šiaurės Amerikoje. Ši rūšis aptinkama ir Lietuvoje rudenį ir žiemą.
 Japoninis svirbelis (Bombycilla japonica) Siebold, 1824; savaime paplitę Azijos žemyno Tolimųjų Rytų regiono šiaurinėje dalyje.
 Kedrinis svirbelis (Bombycilla cedrorum) Linnaeus, 1758; savaime paplitę Amerikos žemynuose nuo Kanados iki Venesuelos ir Kolumbijos.

 Lizdas 
Lizdą suka tarp šakų. Deda 3-7 dėmėtus kiaušinius. Patelė peri apie 2 savaites. Jauniklius maitina abu porelės nariai.

 Mityba 
Veisimosi periodu pavasarį ir vasarą gaudo vabzdžius, bestuburius, o rudenį ir žiemą minta įvairiais vaisiais, uogomis.

 Literatūra 
 Lietuvos fauna. Paukščiai. V., 1991, T.2, p. 96. ISBN 5-420-00398-8.
 Logminas V. Lietuvos paukščiai. V., 1979, p. 132.

 Šaltiniai 

Kategorija:Svirbeliai